[{"text_idx": "#000000", "text": "Surretaj rektaj dissendoj en C\u0302inio"}, {"text_idx": "#000001", "text": "En decembro 2016, per surreta rekta elsendo du surretaj favoratoj el la municipo Chongqing rekomendis Penggan, kiu estas aparta speco de orang\u0302o, produktita en la vilag\u0302o Paishan de Jishou-urbo de la Xiangxi-a Au\u0306tonoma Subprovinco de Tug\u0302jao kaj Mjau\u0306o. Dum unu tago 250 mil g\u0302in-oj, t.e. 125 mil kilogramoj da Penggan estis venditaj kontrau\u0306 310 mil juanoj ."}, {"text_idx": "#000002", "text": "En C\u0302inio surretaj rektaj dissendoj komencig\u0302is en 2005 kaj farig\u0302is tre popularaj en 2016, kiam diskonigado de informoj farig\u0302is signife dependa de rektaj dissendoj. S\u0302ajnas, ke nuntempe sen rektaj dissendoj ne povas okazi tia diskonigado. Tiu c\u0302i metodo estas vaste uzata en la kampoj de interagaj amuzoj, raportado kaj aliaj."}, {"text_idx": "#000003", "text": "Lau\u0306 la raporto pri la socia valoro de surretaj rektaj dissendoj, kiun publikigis la C\u0302ina Asocio pri Prezentaj Artoj, en 2016 la totala enspezo de la koncerna industrio atingis 21.85 miliardojn da juanoj. En tiu jaro ekzistis pli ol 250 tiuspecaj platformoj kaj 344 milionoj da uzantoj. 47.1% de retumantoj iam ilin uzis, kaj inter tiuj homoj la proporcion de 73.6% konsistigis malpli-ol-30-jaruloj."}, {"text_idx": "#000005", "text": "En la kampo de neprofitcelaj agadoj, en februaro c\u0302i-jare la interreta servo iPanda kaj la C\u0302ina Centra Televido kune starigis apartan retejon por rekte dissendi la vivon de grandaj pandoj kaj tiel diskonigas al la publiko la gravecon de protektado de la biologia diverseco."}]